### | | | | --- | --- | | | | | --- | | **Byråd** 26. juni 2018 Sagsnr. 710-2017-17815 Dok.nr. 710-2018-161463 Sagsbehandler DPELVH | | 117.                Forslag til godkendelseskriterier for kombinationstilbud i dagtilbud - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Dagtilbudsloven |

###

**SAGENS INDHOLD**

Byrådet skal i denne sag tage stilling til fastlæggelse af
kriterier for kombinationstilbud til forældre med et arbejdsbetinget
pasningsbehov uden for dagtilbuddenes almindelige åbningstid.

[adresse], der er en ’kan-bestemmelse’ i den
eksisterende lovgivning, bliver med ændringen af Dagtilbudsloven pr. 1. juli
2018 et tilbud, kommunerne skal stille til rådighed. Kombinationstilbuddet er
en del af lovændringens formål om at skabe øget fleksibilitet og frit valg for
børnefamilier. Kombinationstilbuddet består af en deltidsplads i dagtilbud
kombineret med et tilskud til fleksibel pasning. Fleksibel pasning dækker over,
at pasningen foregår på tidspunkter, hvor forældrene har behov for yderligere
fleksibilitet end den, som tilbydes inden for dagtilbuddenes almindelige
åbningstid. Den fleksible pasning betyder, at barnet fx kan blive passet hjemme
af én barnet kender, når forældrene arbejder på ”skæve” tidspunkter.

Kommunen skal efter ansøgning tilbyde forældre et
kombinationstilbud, hvis begge forældre eller eneforsørgeren har et
dokumenteret arbejdsbetinget pasningsbehov, der ligger uden for dagtilbuddenes
almindelige åbningstid. Kombinationstilbuddet har til formål at tilgodese
forældres behov for fleksibilitet i forhold til at skabe en bedre sammenhæng
mellem familie- og arbejdsliv i tilfælde, hvor forældrene har f.eks. skiftende eller
forskudte arbejdstider og dermed har et behov for pasning, der ikke alene kan
dækkes af dagtilbuddenes normale åbningstid.

I relation til forældres behov for øget fleksibilitet i
pasningstilbud kan det oplyses, at Byrådet i forbindelse med budgettet for
2018-21 afsatte midler til pr. 1. august 2018 at etablere forsøgsordning med
udvidet åbningstid med halvanden time om dagen i [adresse] i Hadsten.
Forsøgsordningen evalueres i foråret 2019 og som led heri, vurderes behovet for
fortsættelse og/eller udbredelse af tilbuddet om udvidet åbningstid i institutioner
i den øvrige del af kommunen.

Med afsæt i lovgivningen har Børn og Skole udarbejdet notat
med forslag til godkendelseskriterier for kombinationstilbud, der fremgår af
bilaget. Heri indgår bl.a. følgende:

· Forældre skal dokumentere, at deres beskæftigelsessituation
medfører et arbejdsbetinget pasningsbehov uden for dagtilbuddenes almindelige
åbningstid.

· [adresse] fastlægger ud fra den enkelte families
dokumenterede behov, hvor mange timer deltidspladsen og den fleksible pasning
gennemsnitlig skal udgøre. Det tidsmæssige omfang af kombinationstilbuddet kan
samlet set ikke overstige, hvad der svarer til en fuldtidsplads i et
alderssvarende tilbud.

· Den fleksible pasningsdel skal udgøre mindst 10 timer om ugen i
gennemsnit. Der er ikke et loft over, hvor stor en del af
kombinationstilbuddet, der skal udgøres af den fleksible pasning.

· Afgørelser om optagelse i et kombinationstilbud kan ikke
indbringes for anden administrativ myndighed, og følger ligesom øvrige
dagtilbud gældende regler om klageadgang i forbindelse med optagelse af børn i
dagtilbud.

· [adresse] skal føre løbende tilsyn med den fleksible
pasning. Tilsynet vil være omfattet af samme indholdskrav som for privat
pasning svarende til private børnepassere jf. dagtilbudsloven § 80-85. Dog med
undtagelse af kravet om at fremme børns læring gennem trygge læringsmiljøer.
Indholdskravene omfatter eksempelvis, at hovedsproget skal være dansk, og at
barnet sikres medbestemmelse, medansvar og forståelse for og oplevelse af
demokrati.

**VURDERING**

[adresse] vil primært rette sig mod familier med
skiftende eller forskudte arbejdstider, fx i erhverv som sygeplejerske,
politibetjent og lignende.

Det er vanskeligt at vurdere, hvor mange familier, der vil
benytte sig af kombinationstilbuddet, men baseret på erfaringer fra de 12
kommuner, der i dag tilbyder kombinationstilbud, vil det forventeligt være
ganske få børn. Dog kan der med lovændringen følge en større opmærksomhed
omkring muligheden for øget fleksibilitet for børnefamilier, der kan få
betydning for efterspørgslen.

Godkendelse af de foreslåede retningslinjer for
godkendelseskriterier indebærer, at de nuværende godkendelseskriterier for
tilskud til privat pasning efter §80 revideres administrativt.

**ØKONOMI**

Den økonomiske ramme for kombinationstilbuddet afventer igangværende
forhandlinger mellem Regeringen og KL, der forventes afsluttet medio juni.

Nedenfor fremgår et eksempel på, hvordan hhv. taksten
(forældrebetaling) for daginstitution/dagpleje og tilskuddet til privat pasning
vil se ud ved et kombinationstilbud fordelt på 31,5 timer i en daginstitution/28
timer i dagpleje og 20 timer i privat pasning.

|  |  |
| --- | --- |
| **Forældrebetaling - Takst pr. måned i 11 måneder i kr.** | |
| Dagpleje, 28 timer  Vuggestue, 31,5 timer  Børnehave, 31,5 timer | 1.501  1.955  1.091 |
| **Tilskud pr. måned i 12 måneder for 20 timer i kr.** | |
| Tilskud til privat pasning, 0-2 år  Tilskud til privat pasning, 3-6 år | 2.061  1.422 |

\*Tilskuddet beregnes som 75 pct. af den billigste
nettodriftsudgift pr. plads i et dagtilbud til samme aldersgruppe. I [adresse]
Kommune beregnes tilskuddet for 0-2 år som 75 pct. af nettodriftsudgiften til
en dagplejeplads.

Forældrebetalingstaksten
beregnes som 25 pct. af de samlede budgetterede bruttodriftsudgifter for en
fuldtidsplads. Forældrebetalingstaksten for en plads på 31,5 timer tager
således udgangspunkt i taksten for en fuldtidsplads og er forholdsmæssigt
nedsat.

Tilskuddet
til privat pasning tager udgangspunkt i det tilskud, kommunen udbetaler til en
fuldtids privatbørnepasser. Tilskuddet er beregnet som 75 pct. af de
gennemsnitlige budgetterede nettodriftsudgifter pr. plads i et dagtilbud til
samme aldersgruppe i [adresse]. Hvis forældrenes udgifter til den
fleksible passer overstiger det kommunale tilskud skal forældrene selv betale
den resterende del af udgifterne.

Børn og Skole anbefaler, at tilskuddet til fleksibel pasning
finansieres ved, at der på daginstitutionsområdet sker nedsættelse af
resursetildelingen pr. barn svarende til det antal timer, som barnet er
indmeldt i institutionen, således at ordningen er udgiftsneutral for kommunen.

Ved kombinationstilbud på dagplejeområdet vil der dog være
en merudgift for kommunen. Det skyldes, at der er samme resursetildeling i
dagplejen uanset, hvor mange timer barnet er hos dagplejeren samtidig med, at
der er en udgift til tilskud til forældrene. Denne merudgift foreslås
finansieret af kassebeholdningen.

Det forventes, at kommunerne tildeles DUT-kompensation
(kompensation fra staten som følge af ny lovgivning) til udgifter til
behandling af ansøgninger og tilsyn mv. Kombinationstilbuddene i dagplejen og i
daginstitutionerne vil betyde lavere indtægt fra forældrebetaling.

**INDSTILLING**

Direktøren for Børn og Skole indstiller til Byrådet:

1. At godkendelseskriterier for kombinationstilbud til forældre med et
arbejdsbetinget pasningsbehov uden for dagtilbuddenes almindelige åbningstid
godkendes.

2. At de merudgifter, der medfølger, hvis forældre til børn i dagplejen
vælger et kombinationstilbud, finansieres af kassebeholdningen.

**BESLUTNING**

***Børne- og Skoleudvalget, 7. juni 2018:***

Fraværende:Xenia Christiansen

Indstilles godkendt.

***Økonomiudvalget, 19. juni 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Forslag til godkendelseskriterier for kombinationstilbud til forældre med et arbejdsbetinget pasningsbehov uden for dagtilbuddenes almindelige åbningstid | 710-2018-114977 |